16.04.2008.a.

SELETUSKIRI

AIANDUSÜHISTUSTE TOETAMISE KORRA
kinnitamise ning Narva linnavolikogu 18.12.2007 määruse nr 47

„Aiandusühistute toetamise kord” kehtetuks tunnistamise kohta

Narva Linnavolikogu 18.12.2007.a. määrusega nr 47 kinnitati „Aiandusühistute toetamise kord” (edaspidi Kord). 

Korra rakendamiseks oli linnapea käskkirjaga moodustatud Korras ettenähtud aiandusühistute toetamise komisjon (edaspidi komisjon), kes peab kontrollima esitatud taotluse andmete õigsust ning taotluse vastavust Korra tingimustele. 
Komisjon alustas oma tööd jaanuarikuus 2008.a. Korra rakendamisel enne taotluste vastuvõtmiste alustamist on komisjoni poolt välja selgitatud olukorrad ja faktilised asjaolud, mis takistavad Korra efektiivset elluviimist. Nende olukordade ja asjaolude vältimiseks, efektiivsemaks reguleerimiseks ja kiiremaks lahendamiseks teeb komisjon ettepaneku teha Korras järgmised olulised muudatused:

1) omandi ja territooriumi kohta, seoses sellega, et toetamiseks sobivad ainult need tegevused, mis on teostatud Narva linna administratiivterritooriumil asuvatel aiandusühistute territooriumidel;
2) taotlejate, toetavate tegevuste ning taotluse nõuete osas vastavalt kehtivatele õigusaktidele;
3) toetuse määra osas seoses sellega, et toetuse suuruse määramisel peab olema arvestatud tööde maksumus käibemaksuga ja toetuse määr peab olema selgepiiriliselt näidatud;
4) toetuse esitamise tähtajad, seoses aiandusühistutes tööde läbiviimise tähtaegade omapäraga;
5) taotluste menetlemise osas vastavalt kehtivatele õigusaktidele.

Ülaltoodud Korra muudatused on arutatud korduvalt aiandusühistute toetamise komisjoni istungitel ning Korra uues redaktsioonis arvesse võetud.
Korra põhimuudatused:

1. Korra §1 lõike 1 muutmine
Vana redaktsioon: 

„Aiandusühistute toetamise kord (edaspidi Kord) reguleerib aiandusühistute sihtotstarbelist toetamist elektriliinide, teede jm transpordiskeemide, maaparanduse ja joogiveega varustamise korrastamise eesmärgil”.

Uus redaktsioon: 

„Aiandusühistute toetamise kord (edaspidi Kord) reguleerib aiandusühistute sihtotstarbelist toetamist teede, maaparanduskraavide, elektriliinide, puuraukude ja veevärgisüsteemide vastavusse viimiseks kehtivate õigusaktide nõuetele, sh puuraukude ja veevärgisüsteemide ehitamist aiandusühistute territooriumile joogiveega varustamise eesmärgil”.
2. Korra vana redaktsiooni §1 lõigetes 4-9 kasutatud mõisted on ühendatud Korra uue redaktsiooni lõikes 4 ning korrigeeritud vastavalt kehtivale seadusandlusele ning Korra muudatustele.

Vana redaktsioon: 

„(4) Aiandusühistu on aianduste omanike ühing ühistu asutamiseks eraldatud maa-ala piires.

  (5) Riigitee on riigi bilansil olev tee.

  (6) Linnatee on linna bilansil ja aiandusühistule juurdesõiduks olev tee.

  (7) Sisetee on ühistu maa-alal asuv tee.

  (8) Maaparanduskraavid on magistraal- ja sisemaaparanduskraavid.

  (9) Elektrikaabliliinid on elektriga üht või enamat aiandusühistut varustavad ühiselektriliinid ning aiandusühistu bilansil olevad siseelektriliinid”.

Uus redaktsioon:

„(4) Korras kasutatud mõisted:

1) aiandusühistu on Korra mõistes aianduste omanike ühing, mis on registreeritud mittetulundusühingute ja sihtasutuste registris;

2) aiandusühistu territoorium on Korra mõistes aiandusühistu teenindamiseks eraldatud või aiandusühistu omandis olev maa-ala;

3) tee on Korra mõistes aiandusühistu territooriumil olev tee;

4) maaparanduskraavid on Korra mõistes aiandusühistu territooriumil asuvad maaparanduskraavid;

5) elektriliinid on Korra mõistes elektriliinid, mis kannavad elektrit üle aiandusühistu alajaamast ühenduspunkti tarbija elektriliinil;

6) puurkaev on Korra mõistes aiandusühistu territooriumil asuv puurkaev;

7) veevärgisüsteem on Korra mõistes aiandusühistu territooriumil asuv veevärgisüsteem kuni ühenduskohani tarbija veevärgisüsteemiga;

8) toetatav tegevus on Korra mõistes aiandusühistu tegevus teede, maaparanduskraavide, elektriliinide, puuraukude ja veevärgisüsteemide vastavusse viimiseks kehtivate õigusaktide nõuetele, sh puuraukude ja veevärgisüsteemide ehitamist aiandusühistute territooriumile aiandusühistute joogiveega varustamise eesmärgil.

3. Korra §3 lõike 1 muutmine
Vana redaktsioon: 

„(1) Toetust võib taotleda aiandusühistu, kes maksab maamaksu Narva Linnavalitsuse Maaosakonnale ja kellel puuduva maamaksu võlgnevused”

Uus redaktsioon: 

„(1) Toetust võib taotleda Narva linna haldusterritooriumil asuv aiandusühistu, kellel puudub maamaksuvõlgnevus”.
4. Korra §4 muutmine
Vana redaktsioon: 

“§4. Toetatavad tegevused

(1) Taotleja võib taotleda toetust Korras nimetatud tegevuste osas.

(2) Kavandatavad tegevused peavad olema kooskõlas tehniliste, looduslike ja sotsiaalmajanduslike vajaduste ning edasise arengu võimalustega.
(3) Kavandatav tegevus tuleb teostada toetuse andmise aastal hiljemalt 1. detsembriks.
(4) Narva Linnavalitsuse Linnavara- ja Majandusamet Taotleja peab objekti kohta väljastama vähemalt 3 pakkumiskutset koos pakkumise tehniliste tingimuste loeteluga ja saama vähemalt kaks hinnapakkumist.
Uus redaktsioon: 

„§ 4.  Nõuded toetatavatele tegevustele

(1) Toetatavad tegevused peavad vastama tehnilistele, looduslikele ja sotsiaalmajanduslikele vajaduste ning edasise arengu võimalustega.

(2) 2008. aastal toetatav tegevus tuleb ellu viia 2008. aasta 1. detsembriks.

(3) Alates 2009. aastast tuleb ellu viia toetuse andmise aasta 1. detsembriks.

(4) Toetus maaparanduskraavide ehitamiseks antakse tingimusel, et maaparanduskraavidel puuduvad ehitised”

5. Korra §5 muutmine

Vana redaktsioon: 

„§ 5. Toetuse määr

(1) Toetuse suurust määratakse vastavalt korraldatavatele tegevustele järgmiselt:

1) Linnateede remondi puhul on toetus kuni 100% tööde maksumusest.

2) Siseteede remondi puhul on toetus kuni 40% tööde maksumusest ning aiandusühistupoolne kaasfinantseerimine alates 60%.
3) Magistraalsete maaparanduskraavide korrastamise puhul on toetus kuni 100% tööde maksumusest.
4) Sisemaaparanduskraavide korrastamise puhul on toetus kuni 20% tööde maksumusest ning aiandusühistupoolne kaasfinantseerimine alates 80%.
5) Elektriliinide renoveerimise puhul on toetus kuni 50% tööde maksumusest ning aiandusühistupoolne kaasfinantseerimine alates 50%.
6) Puurkaevude ja veetorustike ehitamise puhul on toetus kuni 50% tööde maksumusest ning aiandusühistupoolne kaasfinantseerimine alates 50%.
(2) Aiandusühistu võib taotleda omapoolse kaasfinantseerimise osa suurendamist.

(3) Toetus makstakse pärast seda, kui aiandusühistu on tasunud oma osa finantseerimisest”
Uus redaktsioon: 

„§ 5. Toetuse määr

Toetuse suurust määratakse tööde maksumusest käibemaksuga järgmiselt:

1) Teede remondi puhul on toetus 40% tööde maksumusest ning aiandusühistupoolne rahastamine 60%.

2) Maaparanduskraavide korrastamise (puhastamine, puude ja põõsaste raie ning süvendamine) puhul on toetus 20% tööde maksumusest ning aiandusühistupoolne rahastamine 80%.

3) Elektriliinide renoveerimise puhul on toetus 50% tööde maksumusest ning aiandusühistupoolne rahastamine 50%.

4) Puurkaevude ja veetorustike renoveerimise puhul on toetus 50% tööde maksumusest ning aiandusühistupoolne rahastamine 50%.

5) Puurkaevude ja veetorustike ehitamise puhul on toetus 50% tööde maksumusest ning aiandusühistupoolne rahastamine 50%”.

6. Korra §7 muutmine

Vana redaktsioon: 

„§ 7. Taotluste vastuvõtmine

(1) Toetustaotlus esitatakse Narva Linnavalitsuse Linnavara- ja Majandusametile hiljemalt taotlusjärgse toetuse andmisele eelneva aasta 1. oktoobriks, kus kontrollitakse taotluse esitamisel nõutavate dokumentide olemasolu ning antakse taotlejale registreerimismärkega kaaskirja koopia.
(2) Kontrolli tulemused kantakse taotluste arvelevõtmise raamatusse.

(3) Kui taotleja ei esitanud taotlust Korras sätestatud tähtajaks või ei esitanud toetuse taotlemiseks kõiki nõutavaid dokumente, siis seda taotlust ei menetleta.

(4) 2008. aastal toetatakse aiandusühistuid, kelle taotlused on laekunud enne 01.06.2008”

Uus redaktsioon: 

§ 7. Taotluste vastuvõtmine

(1) Toetustaotlus esitatakse Narva Linnavalitsuse Linnavara- ja Majandusametile (edaspidi – Amet)  järgmistel tähtaegadel:

1) taotlus toetamiseks 2008. aastal hiljemalt 2008. aasta 1 juuliks;

2) taotlus toetamiseks alates 2009. aastast toetuse andmisele eelneva aasta 1. detsembriks;

(2) Taotluse vastuvõtmisel kontrollib Ameti volitatud isik nõutavate dokumentide olemasolu ning tagastab taotlejale registreerimismärkega Korra § 6 lõike 6 nimetatud kaaskirja koopia.

(3) Kui taotleja ei esitanud taotlust Korra sätestatud tähtajaks või ei esitanud toetuse taotlemiseks kõiki nõutavaid dokumente, taotlus tagastatakse ning seda ei menetleta.

7. Korra §8 lõiked 4-6 asendatakse lõigetega 3-6 uues redaktsioonis
Vana redaktsioon

„(4) Vajadusel määrab Komisjon taotlejale tähtaja puuduste ja ebatäpsuste kõrvaldamiseks. Kui puudused kõrvaldatakse enne taotlusjärgse toetuse andmisele eelneva aasta 1. oktoobrit, loetakse taotlus õigeaegselt esitatuks.

(5) Komisjonil on õigus muuta taotletava toetuse summat, näidates ära muutmise põhjused ja eelnevalt teavitades sellest taotlejat.

(6) Komisjon koostab otsuse taotluse Korrale vastavaks või mittevastavaks tunnistamise kohta hiljemalt taotlusjärgse toetuse andmisele eelneva aasta 10. oktoobril.
(7) Rahuldamisele kuuluvad Korrale vastavaks tunnistatud taotlused ning linnaeelarvest aiandusühistute toetamiseks eraldatud summa määral järjestikku. Järjestus määratakse taotluse registreerimise aja järgi. Komisjon võib muuta järjestust oma kaasfinantseerimise osa suurendanud aiandusühistu kasuks”.
Uus redaktsioon:
„ (3) Komisjon kontrollib esitatud taotluse andmete õigsust ning esitatud taotluse vastavust Korra tingimustele ja seadusandlusele.

(4) Taotleja ja taotlus tunnistatakse Komisjoni otsusega vastavaks, kui on täidetud kõik Korras sätestatud nõuded.

(5) Taotleja ja taotlus tunnistatakse Komisjoni otsusega mittevastavaks, kui on täitmata Korras sätestatud nõuded
(6) Otsus taotluse vastavaks või mittevastavaks tunnistamise kohta edastab Komisjon Ametile”
8. Korra §8 lõike 7 asendatakse paragrahviga 9 järgmises sõnastuses

„§9. Taotluse rahuldamine või rahuldamata jätmine
Rahuldamisele kuuluvad Komisjoni poolt vastavaks tunnistatud taotlused linnaeelarves selleks ettenähtud vahendite piirides”.
9. Korra §9 asendatakse paragrahviga 10 uues redaktsioonis
Vana redaktsioon

„§ 9. Toetuse vastuvõtmise kinnitamine ja edasine läbivaatamine

(1) Toetustaotluse Korrale vastavaks tunnistamise otsust edastab Komisjon Narva Linnavalitsuse Linnavara- ja Majandusametile.

(2) Linnavara- ja Majandusamet valmistab kolmes eksemplaris allkirjastamiseks ette taotlusele vastava tegevuse täitmiseks töövõtulepingu.
(3) Taotleja kinnitab kirjalikult oma nõusoleku lepingu ja toetuse saamise tingimustega, kinnitades seejuures, et on nõus:
1) toetuse määraga;

2) hooldama renoveeritud või rajatud objekti ning kasutama seda sihipäraselt;
3) kandma renoveeritud või rajatud objekti hooldamise ja kasutamisega seotud kulud;
4) säilitama toetuse saamisega seotud dokumente oma arhiivis;
5) tagastama saadud toetuse, kui seda oli kasutatud mittesihipäraselt.
Uus redaktsioon:

„§ 10. Toetuse vastuvõtmise kinnitamine ja edasine läbivaatamine

(1) Amet saadab vastavaks tunnistatud taotlejale kolmepoolse töövõtulepingu toetatavate tööde ja nende rahastamise kohta, mis sõlmitakse kolmes eksemplaris aiandusühistu (tööde tellija ja oma rahastamisosa maksja), töövõtja (tööde teostaja) ja Ameti (oma rahastamisosa maksja) vahel.

(2) Kui taotleja ja töövõtja on lepingu tingimustega nõus, kirjutavad nad lepingu kolmele eksemplarile alla ning taotleja tagastab ühe eksemplari Ametile.

(3) Lepingu allkirjastamisega loetakse ka, et taotleja on nõus:

1) toetuse suurusega;

2) hooldama renoveeritud või rajatud objekti ning kasutama seda sihipäraselt;

3) kandma renoveeritud või rajatud objekti hooldamise ja kasutamisega seotud kulud;

4) säilitama toetuse saamisega seotud dokumente vastavalt seadusandlusega kehtestatud tähtajale”.

10. Kord täiendatakse paragrahviga 11 järgmises sõnastuses

„§ 11. Muudatustest teavitamine

Taotleja teavitab Ametit viivitamatult kirjalikult: 

1) oma aadressi ja kontaktandmete muutmisest;

2) aiandusühistu ühinemisest või jagunemisest;

3) rekonstrueeritava või ehitatava objektiga seotud muudatustest;

4) muudest muudatustest, mis mõjutavad toetuse saamist ja suurust.

11. Kord täiendatakse paragrahviga 12 järgmises sõnastuses

„§ 12. Kulude tõendavate dokumentide esitamine

(1) Toetuse saamiseks esitab taotleja kolme kuu jooksul pärast tööde lõpetamist ja oma rahastamisosa tasumist, kuid mitte hiljem kui 1. detsembril, järgmised dokumendid: 

1) tehtud tööde üleandmise- ja vastuvõtmise akti koopia;

2) § 13 lõikes 2 nimetatud tehtud tööde ülevaatuse akti koopia;

3) teostatud tööde tasustamise arve Ameti-poolse rahastamisosa tasumiseks;

4) töövõtja arve ja maksekorralduse koopia, mis tõendab taotlejapoolse rahastamisosa tasumist;

5) seadusandluses ette nähtud tehnilised dokumendid teostatud tööde kohta”
12. Korra §10 asendatakse paragrahviga 13 uues redaktsioonis
Vana redaktsioon

„§ 10. Järelevalve

(1) Järelevalvet kooskõlas Korraga toetatud tööde teostamise üle teostavad Linnavara- ja Majandusameti spetsialistid koostöös Komisjoni liikmega, kes on selleks volitusi saanud Komisjonilt ning taotleja aiandusühistu esindajaga.

(2) Järelevalve toimingute lõppedes koostatakse järelevalveakt, millele kirjutavad alla järelevalvaja, toetuse saaja ning isik, kellelt on toetuse saaja tellinud teenuse”.

Uus redaktsioon

„§ 13. Kontroll tööde teostamise üle

(1) Kontrolli Korra kohaselt toetatavate tööde teostamise üle teostab Ameti volitatud spetsialist koostöös Komisjoni volitatud liikme ja taotleja esindajaga.  

(2) Tööde lõppedes koostatakse tehtud tööde ülevaatuse akt, mille allkirjastavad Ameti esindaja, Komisjoni volitatud esindaja ja taotleja”.
13. Kord täiendatakse paragrahviga 14 järgmises sõnastuses

„§ 14. Toetuse maksmine või maksmisest keeldumine

(1) Toetus makstakse ülekandega töövõtja arveldusarvele pärast tööde teostamist ning taotleja poolt omafinantseeringu osa tasumist Komisjoni otsuse alusel;

(2) Toetust ei maksta, kui:

1) taotleja ei ole teostanud toetatavat tegevust Korra § 4 lõigetes 2, 3 nimetatud tähtajaks;

2) taotleja ei ole täielikult tasunud tehtud töö eest oma rahastamisosa;

3) taotleja ei ole esitanud Korra § 12 lõikes 1 nimetatud vajalikke dokumente määratud tähtajaks;

4) puudub kasutusluba, kui see on nõutav vastavalt ehitusseadusele”.

Kohaliku omavalitsuse korralduse seaduse § 7 lõike 4 kohaselt volikogu ja valitsuse määruse eelnõule kohaldatakse Vabariigi Valitsuse poolt vabariigi valitsuse ja ministri määruse eelnõu kohta kehtestatud normitehnilisi nõudeid erisustega, mis tulenevad kohaliku omavalitsuseüksuse õiguslikust seisundist.
Vabariigi Valitsuse 28.09.1999.a määrusega nr 279 kinnitatud „Õigustloovate aktide eelnõude normitehnika eeskirja” (edaspidi Eeskiri) §39 kohaselt määruse eelnõu põhinõuete suhtes kohaldatakse muu hulgas paragrahvis 21 sätestatut. 
Eeskirja § 21 lõike 6 kohaselt kui muudetakse vähemalt üks kolmandik seaduse tekstist, koostatakse uue seaduse eelnõu, milles kavandatakse senise seaduse kehtetuks tunnistamine.

HMS §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

HMS §68 lõike 3 kohaselt haldusakt loetakse kehtetuks tunnistamise jõustumise hetkest, kui haldusorgan ei kehtesta teist ajamomenti. 

Kuna Narva linnavolikogu 18.12.2007.a. määrus nr 47 „Aiandusühistute toetamise kord” muudetakse enam kui üks kolmandik määruse tekstist tuleb linnavolikogul vastu võtta määrus uue „Aiandusühistute toetamise korra” kinnitamiseks ning samas määruses tunnistada kehtetuks Narva Linnavolikogu 18.12.2007 määrus nr 47 „Aiandusühistute toetamise kord”.

